  Руслан Нуриахметов Майя Бывальцева Таяз арняе Удмуртиын лымы усемысь уз дугды на. Сюресъёс вылын йӧвалег луоз. Со сярысь улосвыл Гидрометцентрлэн пресс-службаез ивортӥз. 29-тӥ южтолэзе нуназе элькунэ интызэ ӝог воштӥсь циклон вуоз, шаерамы кема но шӧдскымон лымыялоз. Тӧл секундскын 9-14 метрозь кужмояса пельтоз. Уйин температура -16, нуназе -5 градусозь лэзькоз. Сюрес вылын лымы пуктосъёс но лымы вӧлдэт луоз. Вирнуналэ, 30-тӥ южтолэзе, ӧжыт лымыялоз, кот лымы усёз, лымшор ёросъёсын тросгес лымыялоз. Тӧл кӧня ке лапкомоз: секундскын 7-12 мтерозь пельтоз. Уйин -2…-7, нуназе -3…+2 градус возиськоз. Сюресъёс вылын йӧвалег. Покчиарняе, 31-тӥ южтолэзе, интыосын лымыялоз. Температура -5…-10, уйпал ёросъёсын -15 градусозь лэзькоз, нуназе -3…+2 градус луоз. Сюерсъёс вылын йӧвалег. Нырысь-валысь чакланъёсъя, оштолэзь кутсконын циклон кузёяськоз, со элькунэ шуныт но туж мускыт куазез вуттоз. Кылем шутэтскон нуналъёсы Удмуртиез Уйпал Атлантикаысь циклон шобыртӥз, быдэс элькунын лымы, кот лымы усиз, инытосын зорен суро. Куазез эскерисьёс верамъя, куинь нуналскын шаерамы толэзьем эсэплэн 14-41 процентэз усиз. Лымы шобрет 2-8 сантиметрлы йылӥз. Тегъёс: Удмуртия куазь лымы Гидрометцентр Ижкар  